Fabriss Ondoa

Žozefs Fabriss Ondoa Ebogo (, dzimis ) ir Kamerūnas futbolists, spēlē vārtsarga pozīcijā, Kamerūnas futbola izlases dalībnieks. Kopš 2024. gada Ondoa pārstāv Latvijas Virslīgas komandu RFS.

2009. gadā pievienojies FC Barcelona akadēmijai. Vēlāk pārstāvējis Spānijas klubus Pobla Mafumet un Sevilla FC rezerves komandu. 2018. gadā pievienojies Beļģijas komandai Oostende. Vēlāk pārstāvējis Spānijas klubu Deportivo Alavés un Horvātijas klubu Istra 1961, tomēr abos klubos Ondoa neaizvadīja nevienu līgas spēli. 2022. gadā Ondoa pievienojās Latvijas Virslīgas jaunpienācējai FK Auda. Tās sastāvā kļuva par 2022. gada Latvijas kausa ieguvēju. 2023. gadā pārcēlies uz Francijas komandu Nîmes Olympique. 2024. gadā atgriezies Latvijā, lai pievienotos RFS.

Kamerūnas futbola izlases sastāvā debitējis 2014. gadā. Piedalījies divos Āfrikas Nāciju kausos, uzvarot 2017. gada turnīrā, kur viņš tika atzīts par labāko vārtsargu. Piedalījies arī 2017. gada FIFA Konfederāciju kausā.

 Sasniegumi 
Barcelona

 UEFA Jaunatnes līga: 2013—14

Auda

 Latvijas kauss: 2022

Kamerūna

 Āfrikas Nāciju kauss: 2017

 Atsauces 

 Ārējās saites 

Kategorija:1995. gadā dzimušie
Kategorija:Kamerūnas futbolisti
Kategorija:Kamerūnas izlases futbolisti
Kategorija:Deportivo Alavés spēlētāji
Kategorija:FK Auda spēlētāji
Kategorija:KV Oostende spēlētāji
Kategorija:Nīmas "Olympique" spēlētāji
Kategorija:Futbola vārtsargi
Kategorija:NK Istra 1961 spēlētāji
Kategorija:FK RFS spēlētāji